Lockers | Penco | Penco 6173R-1-736KD Vanguard Locker Recessed Single Tier 15x18x72 1 Door Unassemble Burgundy | 480716RBY - GlobalIndustrial.com
Penco 6173R-1-736KD Vanguard Locker Recessed Single Tier 15x18x72 1 Door Unassemble Burgundy
Item #: WB480716RBY Sold By: globalindustrial.com
MANUFACTURERS PART NUMBER6173R-1-736KD DIE KERN VAN VERLOSSING
'n Dapper mens is een wat 'n duidelike doel het en dit dan tegemoetgaan. Maar as jy weet wat jy moet doen en dit nie doen nie, is jy 'n lafaard.
DIE HOOFGEDAGTE VAN VERLOSSING
Iemand anders dra die straf vir jou sonde in jou plek want jy kan dit nie self delg nie; dit is die hoofgedagte van die verlossing in Jesus Christus soos wat Hy vir ons dit aan die kruis gedoen het. Dit is ook soos toe Christus in Barabbas se plek gesterf het.
Die verlossing uit sonde was vir die ou Jode geen vreemde begrip nie, maar aan die alledaagse lewe ontleen. As jy vandag in ‘n geldelike verknorsing beland waaruit jy nie kan kom nie, laat jy jouself bankrot verklaar. Oud-Israel het nie so ‘n iets geken nie. Jy moes vir ‘n bepaalde tyd as slaaf vir die betrokke skuldeiser gaan werk.
Die Wet van Moses het hierdie tydperk egter tot ‘n maksimum van 7 jaar beperk. Indien ‘n ander persoon gedurende daardie tyd die verskuldigde bedrag aan die skuldeiser betaal het, was hy onmiddellik vry om te gaan. Hy kon hom nie langer in diens hou nie. Die persoon wat ‘n ander een loskoop, is ‘n losser genoem. Hy het jou skuld kom afkoop en jou van slawediens onthef.
Dis presies wat die verlossing van sonde is. Sonde het ons slawe van Satan gemaak. Christus het vir ons kom instaan en ons met sy Bloed losgekoop. Hy is ons Losser en Satan moes ons laat gaan. Die prys is betaal. Hy kon ons nie langer hou nie.
Met die regte paspoort kan jy in die buiteland toer. Geen doeanebeamptes vra ooit na ‘n reisiger se afkoms, status of finansiële welstand nie; slegs na sy paspoort.
Daar is een reis wat alle mense sal onderneem - die reis van die lewe na die ewigheid. En daarvoor is daar net een geldige paspoort wat ons tot die hemel sal toelaat en dis die bekering tot Christus. Daarsonder sal niemand tot die hemel toegelaat word nie.
Desondanks probeer baie mense met ongeldige reisdokumente die hemel binnekom. Een daarvan is ‘n mooi lewe. Daar is nie fout met ‘n mooi lewe nie. God se Woord roep ons telkens op om voorbeeldig te leef. Dis egter nie genoegsaam om ons ‘n plek in die hemel te besorg nie. ‘n Mooi lewe stel jou nie vry van die opdrag om jou tot Christus te bekeer nie. ‘n Voorbeeldige lewe is geen alternatiewe roete na die hemel nie. Die wyse koning Salomo sê in Spr.14:12: “Daar is’n weg wat vir die mens reg lyk, maar die einde daarvan is weë van die dood”.
Desondanks glo baie mense dat goeie werke hulle tog in plek in die hemel sal besorg. Hulle beywer hul vir armes, behoeftiges en noodlydendes en draai al te graag die liefdadigheidsmallemeule menende dat dit by God punte sal tel.
Goeie werke is belangrik, maar dis slegs van waarde indien dit uit dankbaarheid vir redding gedoen word. As reisdokument na die hemel beteken dit absoluut niks nie. Dis net so goed as wat ek met my rybewys by ‘n doenaebeampte aankom en glo dat hy my tot sy land sal toelaat! Dis ‘n valse paspoort.
Baie mense glo dat goeie menseverhoudings hul ‘n plek in die hemel sal besorg, veral goeie verhoudings wat uit ‘n godvresende ouerhuis spruit. Hier op aarde kan ‘n kind nog op sy ouers se paspoort reis, maar nie na die hemel nie. Elkeen moet sy eie paspoort hê!
Hoe verkry ‘n mens dan die regte paspoort? Deur die bekering. Dit en dit alleen maak van my ‘n kind van God.
“Maar aan almal wat Hom aangeneem het, aan hulle het Hy die mag gegee om kinders van God te word” (Joh.1:12).
Die hemel is uitsluitlik vir die kinders van God ingerig en vir geen ander nie.
Daar is nie werklik iemand wat nie graag hemel toe wil gaan nie. Almal wil, behalwe diegene wat nie glo daar is 'n hemel nie. Die wonderlike vooruitsig van ‘n eindelose vreugde, blydskap en vrede vind by alle mense byval. Jy moet net die regte padaanwysers volg. ‘n Mens ry mos nie na Pietersburg deur die Bloemfonteinpad te neem nie. Jy moet die regte pad kies.
Een aand bel ‘n verpleegster die dokter en deel hom mee dat ‘n pasiënt se toestand ernstig versleg en dat hy dringend moes kom. By die hospitaal aangekom, skryf die dokter ‘n voorskrif uit en stuur dit na die apteek. Toe die medisyne kom, was daar ‘n nota by om te sê dat die voorskrif stiptelik uitgevoer is, maar dat die persoon wat daarvan drink, beslis sal sterf. Die dokter drink toe self die medisyne om die apteker verkeerd te bewys en sterf binne ‘n paar minute.
Ons moet nooit die pad na die hemel op eie oortuigings probeer volg nie. Dit kan dodelik wees! Daar is net een pad en dit loop via die bekering tot Jesus Christus.
Ons het 2381 gaste aanlyn